als_Latn dik_Latn sag_Latn
“Dorëheqja e Grabovcit nuk mjafton. Kjo është një lojë politike e PDK-së, për t’i hedhur hi syve opinionit publik. Grabovci është vetëm njëri në rrjetin e organizuar politiko-kriminal, andaj ne kërkojmë përgjegjëso penale dhe politike, për të gjithë të përfshirët në përgjime. Protestat nuk do të ndalen”, ka thënë Mushkolaj.
Vende pune pa konkurs, në pozita të larta në institucione shtetërore janë nxjerr në pah nga përgjimet e publikuara ditë më parë në media, që si personazh kryesor kanë shefin e Grupit parlamentar, Adem Grabovci.
Në përgjimet e publikuara, përfshihen edhe presidenti Hashim Thaçi, kryeparlamentari Kadri Veseli, e ministra e zyrtarë të tjerë, pjesë e Qeverisë së asaj kohe.
Pas publikimit të përgjimeve, shoqëria civile dhe disa organizata joqeveritare filluan me protesta paqësore, duke kërkuar dorëheqjen e personave të përfshirë.
Dhe, më pas, Adem Grabovci dha dorëheqje nga shefi i Grupit Parlamentar të PDK-së.
Dorëheqjen e tij, analisti politik Gazmend Islami e sheh si një lojë të Hashim Thaçit e Kadri Veseli, për të mbrojtur veten.
“Koka e krimit të organizuar është organizata e kriminale SHIK-u, e udhëhequr nga Kadri Veseli, në bashkëpunim me presidentin e vendit Hashim Thaçi. Gjitha këto pazare që shihet se janë bërë gjatë gjithë këtyre viteve me “Pronto-t” e tyre, janë të dirigjuara nga kreu i SHIK-ut dhe presidenti i vendit. Këtë lojë politike me Adem Grabovcin e kanë luajtur Hashim Thaçi e Kadri Veseli, të cilët për të shpëtuar lëkurën e tyre do ta sakrifikojnë Adem Grabovcin dhe disa figura tjera minore brenda PDK-së, pra qëllimi i tyre është që ta largojnë atë dhe me këtë lëvizje politike të pastrohen vetë para qytetarëve. Por po të kishim shtet ligjor, shtet demokratik që funksionon ligji, më së pari që do të burgosej Kadri Veseli gjithashtu do të duhej të largohej si president edhe Hashim Thaçi i cili është direkt i inkriminuar në këto krime të organizuara”, ka thënë Islami për gazetën Bota Sot.
Sipas tij, protestat duhet të vazhdojnë, pasi Kosova nuk ka nevojë për ndërrime kozmetike, por për përmbysje të këtij pushteti, siç e quan ai, kriminal, që e ka kapur shtetin sikur të ishte pronë e saj.
“Me këto akte, qytetarëve duhet tu ngrihet ndërgjegja se vetëm me protesta të fuqishme, mund të largojnë këtë klan mafioz, që po e qon vendin drejt një lufte qytetare”, ka shtuar ai.
Ndërsa, analisti Faik Krasniqi, thotë se dorëheqja e Adem Grabovcit ka ardhur si pasojë e presionit mediatik, por më shumë atij ndërkombëtar, por dorëheqjen e tij vetëm nga posti i shefit të GP të PDK-së, e sheh të pamjaftueshme.
“Grabovci duhet të japë dorëheqja edhe nga pozita e deputetit, nënkryetarit të PDK-së dhe nga çdo funksion tjetre politike e publik. Poashtu, nga organet e drejtësisë ai duhet të ndiqet penalisht dhe të mbajë përgjegjësi ligjore për të gjitha veprimet e pista”, ka thënë Krasniqi për gazetën Bota Sot, duke shtuar se dorëheqje duhet të japin edhe Kadri Veseli e Hashim Thaçi.
“Duke e ditur se Grabovci ishte vetëm ekzekutues i urdhërave që ka marrë nga Hashim Thaçi e Kadri Veseli, pra një këlysh i vogël, atëherë dorëheqje të parevokueshme duhet të japin edhe dy të lartpërmendurit, po jo vetëm këta, por edhe të gjithë të involvuarit në aferën tashmë të njohur ‘Pronto’, dhe të njëjtit të ndiqen penalisht nga organet e drejtësisë. Prokuroria e shtetit me në krye z.Lumezi duhet të veprojnë urgjentisht ndaj gjithë klanit ''Pronto'' dhe gjithë politikanëve e biznesmenëve kriminelë, të cilët i kanë sjellë dëme të pariparueshme shtetit të Kosovës”, ka thënë Krasniqi.
Ai poashtu mendon se protesta duhet të vazhdojnë, përderisa përderisa kokat e krimit që e udhëheqin qeverinë janë akoma në krye të shtetit. Këto protesta duhet të jenë sa më masovike, e jo me një pjesëmarrje solide siç kanë qenë deri më tash. Sa më masovike të jenë protestat, presioni për dorëheqje të kokave të krimit politik dhe ekonomik në Kosovë do të jetë më i madh, në mënyrë që Bashkësia Ndërkombëtare më në fund të veprojë kundër këtij klani të rrezikshëm mafioz, të cilët po na sundojnë egërsisht tash e 17 vite”, ka shtuar Krasniqi.
Se dorëheqja e Adem Grabovcit nuk mjafton dhe protestat do të vazhdojnë, ka thënë për gazetën Bota Sot, analisti Imer Mushkolaj, si një nga organizatorët e protestave.
“Dorëheqja e Grabovcit nuk mjafton. Kjo është një lojë politike e PDK-së, për t’i hedhur hi syve opinionit publik. Grabovci është vetëm njëri në rrjetin e organizuar politiko-kriminal, andaj ne kërkojmë përgjegjëso penale dhe politike, për të gjithë të përfshirët në përgjime. Protestat nuk do të ndalen”, ka thënë Mushkolaj.
Në ndërkohë, po vazhdojnë publikimet e përgjimeve dhe protestat për të kërkuar dorëheqjen e të përfshirëve në përgjime./BS
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn